Friedrich S. Rothschild

Friedrich Salomon Rothschild (ka Shlomo Rothschild, 17. detsember 1899, Giessen, Saksamaa – 6. märts 1995, Iisrael) oli juudi psühhiaater ja semiootik. Ta oli arvatavasti esimene, kes kasutas oma töös terminit biosemiootika – aastal 1962.Rothschild F. S. 1962. Laws of symbolic mediation in the dynamics of self and personality. Annals of New York Academy of Sciences 96: 774–784.

Ta töötas Heidelbergis (1925–1928) koos psühhoterapeudi Frieda Fromm-Reichmanniga (1889–1957) ja psühhoanalüütiku Erich Frommiga (1900–1980), ning seejärel Frankfurdis (1928–1933) koos Kurt Goldsteiniga (1878–1965). Ta sai mõjutusi Ludwig Klagese (1872–1956) filosoofiast, kellega ta oli kirjavahetuses.Kull K. 1999. On the history of joining bio with semio: F. S. Rothschild and the biosemiotic rules. Sign Systems Studies 27: 128–138.Anderson M. 2003. Rothschild's ouroborus. Sign Systems Studies 31(1): 301–314.

Aastal 1935 ilmus tema raamat "Symbolik des Hirnbaus: Erscheinungswissenschaftliche Untersuchung über den Bau und die Funktionen des Zentralnervensystems der Wirbeltiere und des Menschen". Ta arendas kommunikatiivset lähenemist bioloogias.

Avaldatud on Rothschildi kirjavahetus Ludwig Klagesega.Klages, Ludwig; Rothschild, Friedrich Salomon 2023. Briefwechsel 1929–1956. (Eingeleitet und herausgegeben von Astrid Thome.) Baden-Baden: Verlag Karl Alber.

Teoseid
Rothschild, Friedrich Salomon 1968. Concepts and methods of biosemiotic. Scripta Hierosolymitana 20: 163–194.
Rothschild, F. S. 1973. Biosemiotic analysis of the body-mind relation. World Futures 14(1): 33–51.

 Viited 

Kategooria:Psühhiaatrid
Kategooria:Iisraeli semiootikud
Kategooria:Sündinud 1899
Kategooria:Surnud 1995